《思归二首》
宋代·苏辙

我老不待言，有女年四十。
念我客汝南，无与具朝食。
翩然乘肩舆，面有风土色。
许蔡虽云近，传舍三经夕。
衰老累汝曹，愧叹心不怿。
磨刀鱠缕红，洗盏酒花白。
母老行役难，女来生理葺。
外孙跨鞍马，遇事亦闲习。
居然数口家，解我百忧集。
厄穷须父子，他人非所及。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。